# Bestyrelsesmøde d. 5/10 2022

Tilstede: Johan, Morgan, Heine, Brian, Marianne, Inge-Lise, Jonas, Klaus, Hanne, Mette, Anders, Tina, Jane, Pia og Jette

Afbud:

1. **Godkendelse af referat fra sidste møde.**

Godkendt.

1. **Nyt fra FU:**
   * Orden i klubhuset – det bliver ved med at ”hænge” lidt. Der skal en oprydning til og ting skal i system. For ofte hænder det, at ting ender i kælderen eller ”rundt omkring”. Fyld op af sodavand, tøm skraldespande og hvis der mangler noget – så sig det videre eller gør noget. Der opfordres til, at hvert udvalg går sine ting igennem.
   * Rom- og Whiskeyfestival er en rigtig god indtægt for foreningen igennem pølsesalg, men vi mangler stadig hænder. Hvis nogen kender nogle, siger man det til Jette.   
     Frivillig i AIF generelt: Hvis folk ikke ”orker” at tilmelde sig på Conventus, bør det oplyses, man kan kontakte den ansvarlige direkte, som så kan oprette den nye frivillige manuelt.
   * Frivillighedsstrategi: Årshjul blev vist på Slettestrand af Johan og Plandisc bliver indtil videre løsningen for idrætsforeningen. Johan viste esports årshjul og tilbyder sin hjælp til de enkelte udvalg.   
     Årshjulet tager udgangspunkt i vores opgavebeskrivelser som egentlig bunder i behovet for flere frivillige.   
     Klaus har talt med Ry Fodboldklub, hvor man kræver, man tilmelder sig som frivillig for at kunne tilmelde sit barn til klubbens fodboldhold – og det kan blive næste skridt for AIF også.   
     DGI gennemfører et 4-dages kursus hvor frivillighed er i fokus. Hvis nogen vil deltage, opfordres de til det (3/11 1730-2100, 30/11 1730-2100, 8/1 1300-1900, 6/2 1730-2100).
   * Pia blev bedt om at fortælle, hvordan og hvorfor, de har succes med frivillige – Pias beretning kan læses under Gymnastik-punktet.
2. **Regnskabsopfølgning:**
   * Underskuddet på 250.000 er der fortsat og det forventes at vokse til omkring 500.000.
   * Der skal afleveres budgetter til Jette inden 8/11 og hun ser gerne, hun slipper for at rykke for dem.
   * Julekalendersalg er startet op og sponsorer er kontaktet. Hjælpere til julekalendersalg vil blive søgt via Conventus (og igennem opslag på Facebook mv.).
3. **Nyt fra udvalgene:**
   * **Fodbold:**

Alhedecup-planlægningen er iværksat og der er fundet en målmandstræner. Der er fællesafslutning for alle ungdomshold i næste uge, hvor de slutter af med pizza.   
Efter uge 42 går vi i gang med indendørs og de ældre årgange bliver tilbudt udendørstræning hen over vinteren.   
Brian spørger til digitale børneattester, men alle afdelinger bruger stadig papirs-udgaven. Hvis man fremsender navn og CPR-nummer til Jette, vil hun sørge for at indhente dem digitalt.   
Brian spørger til alarmanlæg og får ansvaret for det fremover. 😊

Brian spørger, om reservationer af klubhuset kan blive vist på hjemmesiden. Jens Arendt skal kontaktes ift. at integrere en oversigt over klubhusets køkken og mødelokale på AIF’s hjemmeside.   
Uge 43 satses der på, at den nye multibane bliver bestilt. Der vil blive opsat videoovervågning og automatisk slukning af lys af hensyn til naboer.

* + **Håndbold:**   
    Astrid og Majbritt vil gerne være kontaktpersoner for badminton. Mette har kontakten til dem.
  + **Badminton:**   
    Ingenting.
  + **Gymnastik:**Pia omkring hjælpetrænere: man snakker sammen i udvalget omkring potentielle hjælpetrænere og prikker herefter til kandidaten. Det er en proces, som starter sidst på året, hvor det også klarlægges, hvilke hold der bliver brug for hjælp til i det kommende år. Honorarer og Poul Duchs ture er en gulerod for de helt unge. Sociale arrangementer med pizzaer, hvor der hygges om hjælpetrænerne gøres der også i. Der er faktisk en venteliste på at blive hjælpetræner pt.   
    Alle hjælpetrænere og trænere bliver tilbudt kursus.   
    En velkomst i gymnastik starter i klubhuset, hvor der er inviteret til lidt spisning, og her bliver der forventningsafstemt og ”banen bliver kridtet op”.   
    Det opleves i andre udvalg, at de yngre medlemmer spejler sig i hjælpetrænerne og derved vækkes interessen for at blive hjælpetræner – og i både svømning og gymnastik får man en folder ved velkomst, hvor forventninger opridses, kontaktpersoner nævnes m.m.. Trøjer, eller andre artefakter som illustrerer et tilhørsforhold, giver også en motivation. Fodbold (Brian) fortalte, at de i fodbold har meget svært ved at finde frivillige kræfter og at fodbold er meget pressede. Tina nævnte, at der tidligere i fodbold var anvendt lister, hvor man som forælder fik en seddel, hvor der stod nogle opgaver der skulle løses.   
    Klaus sørger for, at svømnings velkomst-folder bliver sendt ud til alle.   
      
    Gymnastik melder om fulde hold, men kunne godt bruge flere voksne trænere.   
    Der planlægges på en Baboon City-tur for de små hold.   
    Der planlægges også en tur til VGI til de store hold.  
    Gymnasterne er blevet tilbudt at deltage i en gymnastikbegivenhed i Italien.   
    Der planlægges på en gymnastikopvisning igen næste år.
  + **Svømning:**Det går generelt godt – der er tilfredse svømmere og tilfredse trænere.  
    Der bliver gennemført halloween-arrangement d. 15/10 og derudover er julecuppen d. 26/11 under planlægning.   
    Under halloween-arrangement bliver der afholdt en ”forældrecafé”, hvor der vil forsøges at fiske frivillige/udvalgsmedlemmer mv.   
    Uge 42 planlægges der på et fællesarrangement med hallen, da mini aquacamp ikke er en mulighed. Arrangementet afholdes til fordel for hallen og hallen får derfor overskuddet det måtte generere.   
    Der er et par svømmehold som er kede af, at saunaen er lukket ifm. deres aktiviteter, da saunaen er åben på andre tidspunkter.   
    Christian har søgt nogle fonde og har på den måde skaffet tøj til piratfiskene.   
    Sportigan overholdt ikke deres aftaler ifm. en stand i cafeteriet, derudover opleves det, at de indenfor svømmesortimentet ikke kan levere det ønskede og kvaliteten af det leverede er også tvivlsom. Det opleves, at aftalen prismæssigt heller ikke er særlig fordelagtig.
  + **Motion:**   
    Spinning er i gang med 19 medlemmer, men gå-holdets tilmeldinger er lidt sløvt med kun 2 medlemmer.   
    Mountainbike, med 12 medlemmer, er på vej på vinterferie.   
    Løbehold starter forventeligt til marts.   
    Der savnes medlemmer – for der er plads til dem.
  + **+60:**Nærmer sig en ny rekord for antal tilmeldte.  
    Der forsøges med opstart af dans, hvor Glad Dans i Viborg kommer ud 4 gange.   
    Der er fundet en løsning på +60 frokost, hvor Brugsen leverer mad og der selv sørges for morgenkaffen.
  + **e-Sport:**

Der har været afholdt mini-LAN og det pointeres, at frivillige kræfter ikke var en udfordring. Der er mangel på trænere og der er på det ene hold enkelte, som ikke betaler kontingent. Det kan overvejes, om der skal tilbydes fripladser – eller om et tilbud om friplads vil virke som en motivationsfaktor for at få barnet tilmeldt.   
DGI har vist interesse for AIF og vores mini-LAN. DGI vil gerne reklamere for AIF esport.   
Der er tilgang fra to forældre til udvalget, hvor den ene vil være forældrerepræsentant.   
Der planlægges på en tur til Karup skydeklub, hvor de som ”byt” vil komme herud og prøve esport.   
Der er 3 Fortnite-hold og 2 CS:GO old boys hold tilmeldt esportligaen, som lige er skudt i gang.   
Der skulle have været afviklet et pige esport-event, som vi desværre måtte aflyse pga. mangel på frivillige.

* + **Sponsor:**Intet.

1. **Evt.**

Ift. Plandisc aftales det, at farverne har følgende betydninger:  
Grøn: Arrangementer (hvor frivillige er nødvendige)  
Blå: Planlægning  
Lilla: Markedsføring og reklame  
Til inspiration kan esports plandisc ses her: https://create.plandisc.com/wheel/showPublic/rCyjasY